Шчыра кажучы, калі глядзець прыдзірліва, дык можна сказаць і так: сапраўдная ўвага да літаратуры з боку чалавека любога рангу праяўляецца найперш у тым, ці чытаецца яна ім… З гэтай нагоды хачу вам распавесці пра вельмі паказальны эпізод з імпрэзы. Прэмію ў намінацыі “Лепшая кніга паэзіі” атрымала паэтка з в.Валішча Пінскага раёна Марыя Кобец. Сціплая і сарамлівая, прыгожая маладая жанчына. Яна надзвычай хвалявалася, як сама казала, “усе словы захраслі ў горле слязьмі”. І пасля ўручэння прэміі толькі разгублена ўсміхалася вільготнымі вачыма. І тут старшыня аблвыканкама Канстанцін Сумар, разумеючы адчуванні жанчыны, нечакана для ўсіх звярнуўся да залы і сказаў, што паэзія Марыі Кобец яго вельмі кранула. Дастаў лісток і прачытаў адзін верш Марыі…